ПРОТОКОЛ №9
ОТ ЗАСЕДАНИЕ НА
КОМИСИЯТА ПО АТЕСТИРАНЕТО И КОНКУРСИТЕ 
ПРИ СЪДИЙСКАТА КОЛЕГИЯ НА ВСС,
ПРОВЕДЕНО НА 19.03.2018 г. 

ПРИСЪСТВАТ: Бонка Дечева, Мариана Костова, Анелия Маркова, Любка Андонова, Вяра Камбурова, Виолета Главинова, Иван Стойчев, Драгомир Кояджиков, Даниела Марчева, Вероника Имова, Александър Еленков, Деспина Георгиева, Атанаска Дишева

Отсъстват: Бонка Янкова, Иванка Шкодрова, Олга Керелска, Красимир Шекерджиев. 

На заседанието присъстваха: 
Цветанка Тиганчева – началник-отдел „Конкурси на магистрати“, 
Николина Георгиева - началник-отдел „Атестиране и кариерно развитие на съдии“. 

Протоколирал: Илина Йосифова

РАЗНИ

Р-1. ОТНОСНО: Проект  на становище по чл. 169, ал. 2 от ЗСВ във връзка с чл. 6, ал. 1 от Правилата за назначаване на заместници на административните ръководители - заместник-председатели в органите на съдебната власт за притежаваните професионални качества на Надежда Симеонова Джелепова - Рангелова - съдия във Върховния административен съд, с ранг „съдия във ВКС и ВАС“ - кандидат за заемане на длъжността „заместник-председател“ на Върховния административен съд. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

1.1. ПРИЕМА становището за притежаваните професионални качества на Надежда Симеонова Джелепова - Рангелова - съдия във Върховния административен съд, с ранг „съдия във ВКС и ВАС“.  

1.2. Изпраща, на основание чл. 6, ал. 3 от Правилата за назначаване на заместници на административните ръководители - заместник-председатели в органите на съдебната власт,  становището по т. 1.1. на Надежда Симеонова Джелепова - Рангелова - съдия във Върховния административен съд, с ранг „съдия във ВКС и ВАС“, за запознаване. 

Р-2. ОТНОСНО: Предложение от председателя на Върховния административен съд за назначаване на Надежда Симеонова Джелепова - Рангелова - съдия във Върховния административен съд, с ранг „съдия във ВКС и ВАС“, на длъжността „заместник-председател“ на Върховния административен съд.

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

2.2. Предлага на Съдийската колегия да НАЗНАЧИ, на основание чл. 168, ал. 2 от ЗСВ, Надежда Симеонова Джелепова - Рангелова - съдия във Върховния административен съд, с ранг „съдия във ВКС и ВАС“, на длъжност „заместник на административния ръководител - „заместник-председател“ на Върховния административен съд и ръководител на Втора колегия, с ранг „съдия във ВКС и ВАС“, с основно месечно трудово възнаграждение съгласно Таблица №1 на ВСС.

2.4. Внася предложението в заседанието на Съдийската колегия, насрочено на 27.03.2018 г., за разглеждане и произнасяне. 

Р-3. ОТНОСНО: Проект  на становище по чл. 169, ал. 2 от ЗСВ във връзка с чл. 6, ал. 1 от Правилата за назначаване на заместници на административните ръководители - заместник-председатели в органите на съдебната власт за притежаваните професионални качества на Мирела Петрова Добрева - Георгиева - съдия в Административен съд София - област, с ранг „съдия във ВКС и ВАС“ - кандидат за заемане на длъжността „заместник на административния ръководител - заместник-председател“ на Административен съд София-област. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

3.1. ПРИЕМА становището за притежаваните професионални качества на Мирела Петрова Добрева - Георгиева - съдия в Административен съд София - област, с ранг „съдия във ВКС и ВАС“.  

3.2. Изпраща, на основание чл. 6, ал. 3 от Правилата за назначаване на заместници на административните ръководители - заместник-председатели в органите на съдебната власт,  становището по т. 3.1. на Мирела Петрова Добрева - Георгиева - съдия в Административен съд София - област, с ранг „съдия във ВКС и ВАС“, за запознаване. 

Р-4. ОТНОСНО: Предложение от административния ръководител - председател на Административен съд – София - област за назначаване на Мирела Петрова Добрева - Георгиева - съдия в Административен съд София-област, с ранг „съдия във ВКС и ВАС“, на длъжността „заместник на административния ръководител - заместник-председател“ на Административен съд – София - област. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

4.2. Предлага на Съдийската колегия да НАЗНАЧИ, на основание чл. 168, ал. 2 от ЗСВ, Мирела Петрова Добрева - Георгиева - съдия в Административен съд София - област, с ранг „съдия във ВКС и ВАС“, на длъжност „заместник на административния ръководител - „заместник-председател“ на Административен съд – София - област, с ранг „съдия във ВКС и ВАС“, с основно месечно трудово възнаграждение съгласно Таблица №1 на ВСС.

4.4. Внася предложението в заседанието на Съдийската колегия, насрочено на 27.03.2018 г., за разглеждане и произнасяне. 

Р-5. ОТНОСНО: Обсъждане на въпроса, когато за част от периода на атестиране магистратът е заемал ръководна длъжност, но към момента на откриване на процедурата по атестиране вече не е на такава, следва ли да получава оценка по допълнителните критерии за атестиране на председател и заместник-председател.

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

5. Когато за част от периода на атестиране  атестираният магистрат е заемал ръководна длъжност, но към момента на откриване на процедурата по атестиране вече не е на такава, то същият следва да получава словесна оценка, съгласно чл. 66, ал. 2 от Наредба №2/23.02.2017 г. и по допълнителните критерии за атестиране на председател и заместник-председател на съд, визирани в чл. 201 от ЗСВ.

Мотиви: Изпълнението на ръководна длъжност, макар и не за целия период на атестиране, е обстоятелство, което не може да бъде пренебрегнато в процедурата по атестиране на съдията, тъй като пряко рефлектира както върху пряката работа на магистрата, така и върху дейността на ръководения орган на съдебна власт.  Много често през този период от време съдията работи при намалена натовареност, при изпълнение на преките  си задължения по разглеждането и решаването на делата,  но той е натоварен с допълнителни функции по управление на съответния съд. Ако това обстоятелство се игнорира, от една страна по-малкия обем от работа би се тълкувал във вреда на магистрата при неговото оценяване, а от друга не бива да се подценява важността на дейността по управление на органа на съдебна власт. В допълнение, атестацията се явява обективна оценка на професионалните, деловите и нравствените качества на магистрата, проявени при изпълнение на заеманата от него длъжност, а такава обективна оценка би се постигнала единствено при отчитане на всички обстоятелства, свързани с работата на атестирания магистрат. Наличието на оценка по допълнителните критерии за изпълнение на ръководна длъжност би подпомогнало и направило по - лесна  преценката на високите професионални качества на кандидатите за административни ръководители в процедурата по чл. 169 ЗСВ, като атестацията е мястото, в което тези качества биха били най-пълно и всеобхватно отразени. Тези факти биха останали неоценени изобщо, ако съдията участва в избор за административен ръководител преди изтичане на трите години между последното периодично атестиране и извънредното атестиране, предвидено в чл. 197, ал. 5 от ЗСВ.

Р-6. ОТНОСНО: Писмо на председателя на Софийски районен съд с приложена извадка от протокол и решение от Общото събрание на съдиите при Софийски районен съд, с искане за приемане на критерии за разумен срок по смисъла на чл. 127 от АПК, чл. 13 от ГПК и чл. 22 от НПК, за всяка една от петте категории съдии, определени в Правилата за оценка на натовареността на съдиите. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

6. Отлага разглеждането на т. Р-6 от настоящия дневен ред за следващо заседание на Комисията по атестирането и конкурсите към Съдийската колегия на ВСС след произнасяне на Комисия „Съдебна карта, натовареност и съдебна статистика“. 

Р-7. ОТНОСНО: Преразглеждане на Решение на КАК-СК по протокол №7/26.02.2018 г., т. Р-4, по предложение за оценка по чл. 28, ал. 2 от ЗСВ за дейността на Каролина Неделчева Михайлова - съдия в Административен съд - София-област, член на Висшия съдебен съвет за периода 03.10.2012 г. - 03.10.2017 г. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

7.1. Предлага на Съдийската колегия да приеме, на основание чл. 28, ал. 2 от ЗСВ и чл. 5, ал. 3 от Методиката за оценка дейността на членовете на ВСС, на Главния инспектор и на инспекторите в ИВСС, оценка на Каролина Неделчева Михайлова - съдия в Административен съд - София-област, за участието й в дейността на Съдийската колегия, съответна на постигнатото изпълнение на компетентностите на колективния орган  по чл. 30, ал. 5  от ЗСВ и чл. 30а от ЗСВ. 

7.2. Предлага на Съдийската колегия да предложи на Пленума на Висшия съдебен съвет да приеме, на основание чл. 28, ал. 2 от ЗСВ и чл. 5, ал. 3 от Методиката за оценка дейността на членовете на ВСС, на Главния инспектор и на инспекторите в ИВСС, оценка на Каролина Неделчева Михайлова - съдия в Административен съд - София-област, за участието й в дейността на колективния орган, съответна на постигнатото изпълнение на компетентностите на ВСС по чл. 30 – чл. 31 от ЗСВ, до изм. на КРБ със ЗИДКРБ, ДВ, бр. 100/18.12.2015 г. и изм. на ЗСВ със ЗИДЗСВ, ДВ, бр. 28/08.04.2016 г., и компетентностите на Пленума на ВСС по чл. 30, ал. 2 от ЗСВ.

7.3. Предлага на Съдийската колегия да предложи на Пленума на Висшия съдебен съвет да приеме, на основание чл. 28, ал. 2 от ЗСВ и чл. 5, ал. 4 от Методиката за оценка дейността на членовете на ВСС, на Главния инспектор и на инспекторите в ИВСС, на Каролина Неделчева Михайлова - съдия в Административен съд - София-област, крайна оценка за периода, в който е заемала  длъжността „изборен член на ВСС“, съответна на постигнатото изпълнение на компетентностите и целите и задачите на колективния орган.

7.4. ВНАСЯ предложенията в заседанието на Съдийската колегия на ВСС, насрочено на 27.03.2018 г., за разглеждане и произнасяне.

Р-8. ОТНОСНО: Предложение от административния ръководител - председател на Окръжен съд - Плевен за поощряване на Емил Николов Райковски - съдия в  Окръжен съд - Плевен, с отличие „личен почетен знак първа степен - златен“, на основание чл. 303, ал. 2, т. 2,  б.“а“ от ЗСВ. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

8.1.Предлага на Съдийската колегия  да поощри, на основание чл. 303, ал. 2,     т. 2, б. „а“ от ЗСВ,  Емил Николов Райковски - съдия в  Окръжен съд – Плевен, с ранг „съдия във ВКС и ВАС“, с отличие  „личен почетен знак първа степен - златен“ за проявен висок професионализъм, безупречно и образцово изпълнение на служебните си задължения и високи нравствени качества.

8.2. Внася предложението в заседание на Съдийската колегия на ВСС, насрочено на 20.03.2018 г., за разглеждане и произнасяне
(Решението по т. 8.2 е взето единодушно)

Р-9. ОТНОСНО: Предложение от административния ръководител - председател на Окръжен съд - Плевен за отлагане освобождаването на Емил Николов Райковски от заеманата длъжност „съдия“ в  Окръжен съд - Плевен, на основание чл. 165, ал. 1, т. 1 от ЗСВ. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

9.1. Предлага на Съдийската колегия на Висшия съдебен съвет да освободи, на основание чл. 165, ал. 1, т. 1 от ЗСВ, Емил Николов Райковски от заеманата длъжност „съдия“ в  Окръжен съд - Плевен от заеманата длъжност „съдия“ в Окръжен съд - Плевен, считано от датата на вземане на решението. 

9.2. Внася предложението в заседанието на Съдийската колегия, насрочено на 20.03.2018 г., за разглеждане и произнасяне. 
(Решението по т. 9.2 е взето единодушно)

Р-10. ОТНОСНО: Предложение от административния ръководител - председател на Апелативен съд - Пловдив за поощряване на Цветанка Тодорова Михова - съдия в  Апелативен съд - Пловдив, с отличие „личен почетен знак първа степен - златен“, на основание чл. 303, ал. 2, т. 2,  б.“а“ от ЗСВ. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

10.1. Предлага на Съдийската колегия да поощри, на основание чл. 303, ал. 2,     т. 2, б. „а“ от ЗСВ,  Цветанка Тодорова Михова - съдия в  Апелативен съд - Пловдив, с ранг „съдия във ВКС и ВАС“, с отличие  „личен почетен знак първа степен - златен“ за проявен висок професионализъм, безупречно и образцово изпълнение на служебните си задължения и високи нравствени качества.

10.3. Внася предложението в заседание на Съдийската колегия на ВСС, насрочено на 20.03.2018 г., за разглеждане и произнасяне

Р-11. ОТНОСНО: Предложение от административния ръководител - председател на Апелативен съд - Пловдив за освобождаване на Цветанка Тодорова Михова от заеманата длъжност „съдия“ в  Апелативен съд - Пловдив, на основание чл. 165, ал. 1, т. 1 от ЗСВ.

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

11.1. Предлага на Съдийската колегия на Висшия съдебен съвет да освободи, на основание чл. 165, ал. 1, т. 1 от ЗСВ, Цветанка Тодорова Михова от заеманата длъжност „съдия“ в  Апелативен съд – Пловдив, считано от 24.03.2018 г. 

11.2. Внася предложението в заседанието на Съдийската колегия, насрочено на 20.03.2018 г., за разглеждане и произнасяне. 

Р-12. ОТНОСНО: Молба от Илиана Валентинова Станкова - съдия в Софийски районен съд за освобождаване от заеманата длъжност „заместник на административния ръководител - заместник-председател“ на Софийски районен съд. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

12.1. Предлага на Съдийската колегия на ВСС да освободи, на основание чл. 160, във връзка с чл. 165, ал. 1, т. 2 от ЗСВ, Илиана Валентинова Станкова - съдия в Софийски районен съд, с ранг „съдия в АС“ от заеманата длъжност „заместник на административния ръководител - заместник-председател“ на Софийски районен съд, считано от датата на вземане на решението. 

12.2. Предлага на Съдийската колегия да преназначи, на основание чл. 169, ал. 5 от ЗСВ Илиана Валентинова Станкова на заеманата преди назначаването й за „заместник на административния ръководител - заместник-председател“ на Софийски районен съд длъжност „съдия“ в Софийски районен съд, с ранг „съдия в АС“, с основно месечно трудово възнаграждение съгласно Таблица №1 на ВСС, считано от датата на вземане на решението. 

12.2. Внася предложението в заседанието на Съдийската колегия, насрочено на 27.03.2018 г., за разглеждане и произнасяне. 

Р-13. ОТНОСНО: Предложение от административния ръководител - председател на Окръжен съд - Благоевград за увеличаване щатната численост на съда с 3 (три) длъжности за „съдия“. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

13. Отлага разглеждането на Р-13 от настоящия дневен ред за следващо заседание на Комисията по атестирането и конкурсите към Съдийската колегия на ВСС след приемане от Съдийската колегия на Годишния анализ за натовареността на съдилищата за 2017 г. 

Р-14. ОТНОСНО: Искане от административния ръководител - председател на Районен съд - Ихтиман за разкриване на 1 (една) щатна длъжност „съдия“ в съда. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

14. Отлага разглеждането на Р-14 от настоящия дневен ред за следващо заседание на Комисията по атестирането и конкурсите към Съдийската колегия на ВСС след приемане от Съдийската колегия на Годишния анализ за натовареността на съдилищата за 2017 г. 

Р-15. ОТНОСНО: Предложение от административния ръководител - председател на Административен съд - Пловдив за трансформиране на                 1 (една) незаета длъжност „заместник на административния ръководител - заместник-председател“ на Административен съд - Пловдив в длъжност „съдия“ в Административен съд - Пловдив. (вх. №ВСС-2839/12.03.2018 г.)

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:
Предлага на Съдийската колегия на Висшия съдебен съвет два варианта на решение:

ВАРИАНТ 1:

15.1. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА СЪКРАТИ, на основание чл. 30, ал. 5, т. 4 от ЗСВ, 1 (една) щатна длъжност „заместник на административния ръководител – заместник-председател” на Административен съд - Пловдив, считано от датата на вземане на решението.

15.2. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПРЕДЛОЖИ, на основание чл. 30, ал. 5, т. 7 от ЗСВ, НА ПЛЕНУМА НА ВИСШИЯ СЪДЕБЕН СЪВЕТ да РАЗКРИЕ, на основание чл. 30, ал. 2, т. 8 от ЗСВ, 1 (една) длъжност „съдия” в Административен съд – Пловдив, считано от датата на вземане на решението. 

ВАРИАНТ 2:

15.1. ПРЕДЛАГА НА СЪДИЙСКАТА КОЛЕГИЯ НА ВСС ДА НАМАЛИ, на основание чл. 30, ал. 5, т. 4 от ЗСВ, от 3 (три) на 2 (две) щатните длъжности „заместник на административния ръководител – заместник-председател” в Административен съд - Пловдив като трансформира 1 (една) свободна длъжност „заместник на административния ръководител – заместник-председател” на Административен съд - Пловдив в 1 (една) длъжност „съдия” в Административен съд – Пловдив в рамките на определената по реда на чл. 30, ал. 2, т. 8 от ЗСВ щатна численост на Административен съд – Пловдив, считано от датата на вземане на решението. 

15.2. Внася два варианта на решение в заседание на Съдийската колегия, насрочено за 27.03.2018 г., за разглеждане и произнасяне.

Р-16. ОТНОСНО: Откриване на процедури за избор на административни ръководители в органите на съдебната власт.

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

16.1. Предлага на Съдийската колегия на ВСС да открие, на основание чл. 167, ал. 2, във връзка с чл. 194а, ал. 1 от Закона за съдебната власт процедури за избор на административни ръководители в органите на съдебната власт, както следва:

•	Административен ръководител – председател на Окръжен съд – Пловдив – изтичащ мандат;
•	Административен ръководител – председател на Районен съд – Велики Преслав – свободна длъжност;
•	Административен ръководител – председател на Районен съд – Ивайловград - свободна длъжност;
•	Административен ръководител – председател на Районен съд – Първомай – свободна длъжност.

16.2. В едномесечен срок от датата на обнародване на свободните длъжности в Държавен вестник могат да се подават в администрацията на Висшия съдебен съвет предложения за назначаване на административен ръководител на съответния орган на съдебната власт. Към предложението се прилагат: подробна автобиография, подписана от кандидата; копие от диплома за завършено висше образование по специалността „Право”; копие от удостоверение за придобита юридическа правоспособност; свидетелство за съдимост, издадено за участие в конкурс по Закона за съдебната власт; медицинско удостоверение, издадено в резултат на извършен медицински преглед, че лицето не страда от психическо заболяване; концепция за работата като административен ръководител, която трябва да съдържа: лична мотивация за заемане на длъжността, анализ и оценка на състоянието на органа на съдебната власт, очертаване на достиженията и проблемите в досегашната му дейност, набелязване на цели за развитието и мерки за тяхното достигане; удостоверение от Националната следствена служба, Столичната следствена служба или от окръжните следствени отдели към окръжните прокуратури за образувани досъдебни производства; декларация за имотното състояние, произхода на средствата за придобиване на имуществото и за наличието на частен интерес по образец, утвърден от Пленума на Висшия съдебен съвет; документи, удостоверяващи наличието на стажа по чл. 170 от ЗСВ и други документи, които по преценка на кандидата имат отношение към професионалните или нравствените му качества.

16.3. Решението да се обнародва в “Държавен вестник” и да се публикува на Интернет страницата на Висшия съдебен съвет.

Р-17. ОТНОСНО: Проект на решение по заявление за отвод от членове на конкурсните комисии във връзка с провеждането на конкурс за „младши съдия“ в окръжните съдилища, обявен с решение на Съдийската колегия на Висшия съдебен съвет по протокол №4/30.01.2018 г.

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

17.1. Предлага на Съдийската колегия да определи чрез жребий един редовен  член – съдия в окръжните съдилища – гражданска колегия, на първа конкурсна комисия  за младши съдия в окръжните съдилища на мястото на Аглика Ивайлова Гавраилова.

17.2. Внася предложението в заседанието на Съдийската колегия, насрочено на 27.03.2018 г., за разглеждане и произнасяне. 

Р-18. ОТНОСНО: Обсъждане на въпроса със стажовете по чл. 191, ал. 1, изр.1 от ЗСВ, чл. 191а, ал. 1, изр. 2 и чл. 192, ал. 1, изр. 2 от ЗСВ - служебна бележка образец 20 от Наредба №1/09.02.2017 г.

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

18.1. Предлага на Съдийската колегия на ВСС да приеме проект на указания относно попълване на данните в служебна бележка (образец 20 към чл. 33, ал. 3, т. 1 от Наредба №1 от 9 февруари 2017 г.) за целите на конкурсите за повишаване и преместване в органите на съдебната власт, както следва :

В т. 1. - Общ юридически стаж на основание чл. 164 от ЗСВ се включва целият юридически стаж на кандидата, включително стажът придобит извън органите на съдебната власт (в т.ч. стажът като съдебен кандидат в случаите, когато се зачита за юридически стаж по смисъла на ЗСВ               (чл. 164, ал. 10 и §18 от ПЗР на ЗСВ), стажант – съдия, стажът на лицата с висше юридическо образование, придобит на длъжност „дознател“ (§116 от ПЗР на ЗСВ), стажът като курсист на кандидатите за младши магистрати на 9-месечно обучение в НИП (чл. 258а, ал. 6 от ЗСВ), стажът като съдия изпълнител, съдия по вписванията, прокурорски/съдебен помощник, главен инспектор, инспектор или експерт с юридическо образование в ИВСС (чл. 52 от ЗСВ), изборен член на ВСС (чл. 28, ал. 1 от ЗСВ), като изброяването не е изчерпателно предвид разпоредбата на чл. 164 от ЗСВ.)

В т. 2. - Прослужено време на заеманата длъжност, на основание чл. 191, ал. 1 от ЗСВ, се включва прослуженото време на заеманата магистратска длъжност съответно: като съдия, или прокурор или следовател в съответния орган на съдебната власт, където магистратът е назначен (към датата на обнародване на решението за обявяване на конкурса в Държавен вестник).

Мотиви: Съгласно разпоредбата на чл. 191, ал. 1, изр. 1-во от ЗСВ кандидат за заемане на длъжност по чл. 189, ал. 1 от ЗСВ може да е съдия, прокурор или следовател, който има стажа по чл. 164 от ЗСВ за обявената свободна длъжност и е прослужил минимум 3 години на заеманата длъжност. Това изискване, съгласно препращането към чл. 189, ал. 1 от ЗСВ важи, както за конкурсите за повишаване в длъжност, така и за конкурсите за преместване. Смисълът на текста е съдията да е прослужил 3 години в същия орган на съдебната власт. Този извод следва от тълкуването на чл. 191, ал. 1 във връзка с чл. 189, ал. 1 от ЗСВ – изискването за уседналост е уредено както в конкурсите за повишаване, така и в конкурсите за преместване. Ако имаше значение само прослуженото време на заеманата длъжност на съответното ниво, то това изискване на чл. 191, ал. 1 за 3-годишен стаж не би съществувало в конкурсите за преместване. Смисълът на нормата е ограничаване на текучеството /т.нар. магистратски туризъм/ с цел магистратите да се задържат в органите на съдебна власт, където са назначени поне за 3 години. Това би улеснило планирането на конкурсите за заемане на свободните длъжности, особено за младшите съдии, и би способствало за предвидимост на кадровата дейност на колегията. Тълкуването на разпоредбата на чл. 191, ал. 1 от ЗСВ в смисъл, че има значение прослуженото време от 3 години на заеманата длъжност на съответното ниво, би довело до бързо освобождаване на конкурсни длъжности, като новоназначените магистрати биват „преместени“ /командировани/ на други длъжности, при което съответните съдилища остават кадрово необезпечени до следващите конкурси. 

В т. 3. - Стаж в съответната система на органите на съдебната власт, на основание чл. 191а, ал. 1, изр. 2-ро и чл. 192, ал. 1, изр. 2-ро от ЗСВ, се включва целият магистратски стаж в съответната на обявената конкурсна длъжност система и за която се кандидатства.

Мотиви: Според нормите на чл. 191а, ал. 1, изр. 2-ро и чл. 192, ал. 1, изр.     2-ро от ЗСВ има значение стажът за длъжността, за която се кандидатства. Идеята на законодателя е при равни други условия (обща оценка от конкурса) да се включи като критерий стажът, придобит в системата, за която се кандидатства, с цел в конкурса да бъдат класирани тези кандидати, които са най-подготвени и с по-добра квалификация за системата, за която е обявен конкурсът и в която се отива. Логиката е стажът в съответната на конкурса система да е с по-голяма тежест от опита на други заемани магистратски длъжности. Ако законодателят предвиждаше стаж в съответната система да е стаж в системата на заеманата длъжност, от където идва магистратът, то не би правил разграничение между стаж по т. 1 (чл. 164 от ЗСВ) и стаж по т. 3 (стаж в съответната система). 

18.2. Внася предложението в заседанието на Съдийската колегия на ВСС, насрочено на 20.03.2018 г., за разглеждане и произнасяне.

ЕДИНЕН ФОРМУЛЯР

С-1. ОТНОСНО: Извънредно атестиране на Иван Христов Демиревски - съдия в Административен съд - Кюстендил, с ранг „съдия във ВКС и ВАС”, във връзка с решение на КАК-СК по протокол №54/18.12.2017 г.,  т. Р-2.

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

1.1. Налице са условията по чл. 196, т. 4 във връзка с чл. 197, ал. 5, т. 2 от ЗСВ за провеждане на извънредно атестиране на Иван Христов Демиревски - съдия в Административен съд - Кюстендил, с ранг „съдия във ВКС и ВАС”.

1.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА" – 94 (деветдесет и четири) точки на Иван Христов Демиревски - съдия в Административен съд - Кюстендил, с ранг „съдия във ВКС и ВАС”.

1.3. ПРЕДОСТАВЯ, на основание чл. 205, ал. 1 от ЗСВ, на Иван Христов Демиревски - съдия в Административен съд - Кюстендил, с ранг „съдия във ВКС и ВАС”, резултатите от атестирането, за запознаване. 

ПРЕДЛОЖЕНИЯ ЗА ПОВИШАВАНЕ НА МЯСТО В РАНГ

С-2. ОТНОСНО: Предложение от Маргарита Апостолова Георгиева - съдия в Софийски районен съд, с ранг „съдия в АС“, за повишаване на място в по-горен ранг „съдия във ВКС и ВАС“  

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

2.1. ПРЕДЛАГА НА СЪДИЙСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Маргарита Апостолова Георгиева - съдия в Софийски районен съд, с ранг „съдия в АС“, на място в по-горен ранг „съдия във ВКС и ВАС“, с месечно трудово възнаграждение, съгласно Таблица 1 на ВСС, считано от датата на вземане на решението. 

2.2. ВНАСЯ предложението в заседанието на Съдийската колегия на ВСС, насрочено на 27.03.2018 г., за разглеждане и произнасяне. 

С-3. ОТНОСНО: Предложение от административния ръководител - председател на Районен съд - Кюстендил, за повишаване на Чавдар Андреев Тодоров - съдия в Районен съд - Кюстендил, с ранг „съдия в АС“, на място в по-горен ранг „съдия във ВКС и ВАС“.  

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

3.1. ПРЕДЛАГА НА СЪДИЙСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Чавдар Андреев Тодоров - съдия в Районен съд - Кюстендил, с ранг „съдия в АС“, на място в по-горен ранг „съдия във ВКС и ВАС“, с месечно трудово възнаграждение, съгласно Таблица 1 на ВСС, считано от датата на вземане на решението. 

3.2. ВНАСЯ предложението в заседанието на Съдийската колегия на ВСС, насрочено на 27.03.2018 г., за разглеждане и произнасяне. 

ПРЕДЛОЖЕНИЕ ЗА ПРЕДВАРИТЕЛНО АТЕСТИРАНЕ

С-4. ОТНОСНО: Предложение от административния ръководител - председател на Административен съд - Велико Търново за предварително атестиране на Константин Калчев Калчев - съдия в Административен съд - Велико Търново, с ранг „съдия в ОС”. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

4.1. ОТКРИВА, на основание чл. 52, ал. 2 от Наредба №2/23.02.2017 г. за показателите, методиката и реда за атестиране на съдия, председател и заместник-председател на съд, процедура за предварително атестиране, на основание чл. 196, т. 1 от ЗСВ, на Константин Калчев Калчев - съдия в Административен съд - Велико Търново, с ранг „съдия в ОС”, за периода 04.03.2015 г. – 04.03.2018 г. 

4.2. На основание чл. 56 от Наредбата възлага на г-жа Атанаска Дишева - докладчик, г-жа Виолета Главинова и г-н Александър Еленков - членове на атестационния състав, да извършат проверка на дейността на Константин Калчев Калчев - съдия в Административен съд - Велико Търново, с ранг „съдия в ОС”. 

4.3. Извлечение от решението на Комисията да се изпрати на атестирания магистрат, с оглед възможността за заявяване на отвод на членовете на атестационния състав, на основание чл. 57 от Наредбата.

4.4. Да се изискат от административния ръководител на Административен съд – Велико Търново необходимите документи за провеждане на атестиране, съгласно чл. 58, ал. 1 от Наредбата.

ПРЕДЛОЖЕНИЯ ЗА ПЕРИОДИЧНО АТЕСТИРАНЕ

С-5. ОТНОСНО: Предложение от административния ръководител - председател на Окръжен съд - Добрич за периодично атестиране на Росен Минков Стоянов - административен ръководител - председател на  Районен съд - Генерал Тошево, с ранг „съдия във ВКС и ВАС”. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

5.1. Предлага на Съдийската колегия, предвид решение на Пленума на Висшия съдебен съвет по протокол №27/14.09.2017 г., т. 17, относно приложението на §206, ал. 3 от ПЗР на ЗИДЗСВ (ДВ бр. 62/09.08.2016 г.) и постъпило становище, ДА НЕ ОТКРИВА процедура по периодично атестиране на Росен Минков Стоянов - административен ръководител - председател на  Районен съд - Генерал Тошево, с ранг „съдия във ВКС и ВАС”. 

„За“ – 11, „Против“ –  1 (Атанаска Дишева)

Мотиви: С решение на Пленума на ВСС по т. 17 от протокол №27/14.09.2017 г. беше прието, че разпоредбата на §206, ал. 3 ПРЗ ЗИДЗСВ (ДВ, бр.62/09.08.2016 г.) в частта „назначените до влизане в сила ЗИДЗСВ“ не е относима спрямо магистрати, които имат придобит статут на несменяемост и са получили две последователни положителни комплексни оценки „добра“ и „много добра“ от периодично атестиране на основание чл. 196, т. 2 ЗСВ (в сила до 09.08.2016 г.).
Според чл. 129, ал. 3, изр. 1 от Конституцията на Република България (обн. ДВ, бр.56 от 1991 г.) съдиите, прокурорите и следователите стават несменяеми след навършване на тригодишен стаж на длъжността, която заемат. По отношение необходимия стаж за придобиване статут на несменяемост разпоредбата търпи промяна едва през месец септември 2003 г. В същия смисъл е и чл. 129 от Закона за съдебната власт (обн. ДВ, бр. 59 от 22.07.1994 г.). Видно от данните, съдържащи се в кадровото дело, съдия Росен Минков Стоянов изпълнява длъжността „следовател“ от 1999-2006 г. и длъжността „съдия“ от 2006 г., което дава основание да се счете, че по отношение статута на несменяемост е приложима цитираната по-горе конституционна разпоредба. 
С решение на Висшия съдебен съвет по протокол № 33/06.08.2009 г. съдия Росен Стоянов е атестиран по реда на разпоредбите на ЗСВ (в сила от 2007 г.)., с определена комплексна оценка „много добра“. Съгласно §129, ал.3 от ЗИД на ЗСВ (нова – ДВ, бр. 32 от 2011 г.) проведените процедури по атестиране по досегашния чл. 196, т.1-5 до влизане в сила на този закон се смятат за периодично атестиране. С решение на ВСС по протокол №29/18.07.2013 г. на съдия Росен Стоянов е проведено периодично атестиране по реда на чл. 196, т. 2 ЗСВ (в сила от 2011 г.) и определена комплексна оценка „много добра“.
С оглед гореизложеното считаме, че за съдия Росен Стоянов е приложимо цитираното по-горе решение на Пленума на ВСС и ново периодично атестиране, с оглед това решение, не следва да бъде провеждано. Това не изключва възможността за провеждането на извънредно атестиране в бъдещ момент, с оглед регламентираните четири хипотези на чл. 197, ал. 5 ЗСВ.

5.2. Внася предложението в заседанието на Съдийската колегия на ВСС, насрочено на 27.03.2018 г., за разглеждане и произнасяне. 

С-6. ОТНОСНО: Предложение от административния ръководител - председател на Окръжен съд - Добрич за периодично атестиране на Ганчо Манев Драганов - административен ръководител - председател на  Районен съд - Тервел, с ранг „съдия във ВКС и ВАС”. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

6.1. Предлага на Съдийската колегия, предвид решение на Пленума на Висшия съдебен съвет по протокол №27/14.09.2017 г., т. 17, относно приложението на §206, ал. 3 от ПЗР на ЗИДЗСВ (ДВ бр. 62/09.08.2016 г.) и постъпило становище, ДА НЕ ОТКРИВА процедура по периодично атестиране на Ганчо Манев Драганов - административен ръководител - председател на  Районен съд - Тервел, с ранг „съдия във ВКС и ВАС”. 

„За“ – 11, „Против“ –  1 (Атанаска Дишева)

Мотиви: С решение на Пленума на ВСС по т. 17 от протокол №27/14.09.2017 г. беше прието, че разпоредбата на §206, ал. 3 ПРЗ ЗИДЗСВ (ДВ, бр.62/09.08.2016 г.) в частта „назначените до влизане в сила ЗИДЗСВ“ не е относима спрямо магистрати, които имат придобит статут на несменяемост и са получили две последователни положителни комплексни оценки „добра“ и „много добра“ от периодично атестиране на основание чл. 196, т. 2 ЗСВ (в сила до 09.08.2016 г.).
Според чл. 129, ал. 3, изр. 1 от Конституцията на Република България (обн. ДВ, бр.56 от 1991 г.) съдиите, прокурорите и следователите стават несменяеми след навършване на тригодишен стаж на длъжността, която заемат. По отношение необходимия стаж за придобиване статут на несменяемост разпоредбата търпи промяна едва през месец септември 2003 г. В същия смисъл е и чл. 129 от Закона за съдебната власт (обн. ДВ, бр. 59 от 22.07.1994 г.). Видно от данните, съдържащи се в кадровото дело, съдия Ганчо Манев Драганов изпълнява длъжността „следовател“ от 1999-2006 г. и длъжността „съдия“ от 2006 г., което дава основание да се счете, че по отношение статута на несменяемост е приложима цитираната по-горе конституционна разпоредба. 
С решение на Висшия съдебен съвет по протокол №25/17-18.06.2009 г. съдия Ганчо Драганов е атестиран по реда на разпоредбите на ЗСВ (в сила от 2007 г.), с определена комплексна оценка „много добра“. Съгласно §129, ал.3 от ЗИД на ЗСВ (нова – ДВ, бр. 32 от 2011 г.) проведените процедури по атестиране по досегашния чл. 196, т.1-5 до влизане в сила на този закон се смятат за периодично атестиране. С решение на ВСС по протокол № 39/10.10.2013 г. на съдия Ганчо Драганов е проведено периодично атестиране по реда на чл. 196, т. 2 ЗСВ (в сила от 2011 г.) и определена комплексна оценка „много добра“.
С оглед гореизложеното считаме, че за съдия Ганчо Драганов е приложимо цитираното по-горе решение на Пленума на ВСС и ново периодично атестиране, с оглед това решение, не следва да бъде провеждано. Това не изключва възможността за провеждането на извънредно атестиране в бъдещ момент, с оглед регламентираните четири хипотези на чл. 197, ал. 5 ЗСВ.

6.2. Внася предложението в заседанието на Съдийската колегия на ВСС, насрочено на 27.03.2018 г., за разглеждане и произнасяне. 

С-7. ОТНОСНО: Предложение от и.ф. административен ръководител - председател на Административен съд - Бургас за периодично атестиране на Любомир Луканов Луканов - съдия в Административен съд - Бургас, с ранг „съдия във ВКС и ВАС”. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

7.1. ОТКРИВА, на основание чл. 52, ал. 2 от Наредба №2/23.02.2017 г. за показателите, методиката и реда за атестиране на съдия, председател и заместник-председател на съд, процедура за периодично атестиране, на основание чл. 196, т. 3 от ЗСВ, на Любомир Луканов Луканов - съдия в Административен съд - Бургас, с ранг „съдия във ВКС и ВАС”. за периода 19.03.2013 г. – 19.03.2018 г. 

7.2. На основание чл. 56 от Наредбата възлага на г-н Александър Еленков - докладчик, г-жа Виолета Главинова и г-жа Анелия Маркова - членове на атестационния състав, да извършат проверка на дейността на Любомир Луканов Луканов - съдия в Административен съд - Бургас, с ранг „съдия във ВКС и ВАС”. 

7.3. Извлечение от решението на Комисията да се изпрати на атестирания магистрат, с оглед възможността за заявяване на отвод на членовете на атестационния състав, на основание чл. 57 от Наредбата.

7.4. Да се изискат от административния ръководител на Административен съд – Бургас необходимите документи за провеждане на атестиране, съгласно чл. 58, ал. 1 от Наредбата. 

ПОЛУЧЕНА ЧАСТ Х НА ЕФ ПО НОВИЯ РЕД

С-8. ОТНОСНО: Предложение от административния ръководител - председател на Софийски градски съд за периодично атестиране на Петър Василев Сантиров - съдия в Софийски градски съд, с ранг „съдия в АС“. 
 
КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

8.1. Предлага на Съдийската колегия на ВСС, на основание чл. 196, т. 3 от ЗСВ, ДА ПРОВЕДЕ периодично атестиране на Петър Василев Сантиров - съдия в Софийски градски съд, с ранг „съдия в АС“. 

8.2. Предлага на Съдийската колегия на ВСС, на основание чл. 206 от ЗСВ, ДА ПРИЕМЕ комплексна оценка от атестирането „МНОГО ДОБРА" на Петър Василев Сантиров - съдия в Софийски градски съд, с ранг „съдия в АС“. 

8.3. Внася предложението в заседанието на Съдийската колегия на ВСС, насрочено на 27.03.2018 г., за разглеждане и произнасяне. 

ПРЕДСЕДАТЕЛ НА КОМИСИЯТА 
ПО АТЕСТИРАНЕТО И КОНКУРСИТЕ 
ПРИ СЪДИЙСКАТА КОЛЕГИЯ: 
БОНКА ДЕЧЕВА (п)